03/12/2009 | Administración LocalMunicipal
Teo
Bases e convocatoria pública de subvencións municipais a entidades sen fins de lucro do Concello de Teo 2009

ANUNCIO Mediante resolución de Alcaldía adoptada o día 18 de novembro de 2009 resolveuse o seguinte: 1º.-Aprobar as Bases da Convocatoria Pública de subvencións municipais a entidades sen fins de lucro 2009.2º.- Ordear a súa publicación no Boletín Oficial da Provincia así como no Taboleiro de edictos do Concello. O prazo para a presentación de solicitudes, tal e como establecen ditas bases, é de trinta días naturais, contados a partir do día seguinte ao da súa publicación no Boletín Oficial da Provincia. Estas bases teñen por obxecto establecer os criterios e o procedemento para conceder as subvencións municipais, de acordo cos principios de obxectividade, publicidade, libre concorrencia e igualdade para a realización de actividades ou prestar os servizos que complementen ou suplan as atribuídas á competencia municipal; ou que, en xeral, contribúan ao fomento dos intereses xerais ou sectoriais dos veciños do municipio. As subvencións obxecto desta convocatoria, efectuaranse con cargo ás partidas orzamentarias que de seguido se indican: O crédito orzamentario total destiñado á concesión destas axudas ascende a 20.000€. 1. Poderán ser obxecto de subvención os gastos derivados do mantemento de locais ou instalacións dos solicitantes (auga, luz, limpeza, Internet, material de oficina, pequenas reparacións…), realizados no periodo 2009.2. En ningún caso terán o carácter de subvencionables os gastos derivados da adquisición de bens inventariables, tales como bens inmobles, vehículos, equipos informáticos, maquinaria e en xeral aqueles bens que teñan a consideración de inversión ou equipamento. Tampouco serán obxecto de subvención os gastos financeiros, notariais, rexistrais, periciais, multas, sancións e recargos administrativas ou penales, nin os tributos directos a cargo dos beneficiarios.3. Únicamente serán subvencionables os gastos que respondan de maneira inequívoca á natureza da actividade subvencionada e se realizaran no ano 2009. Entenderase como data de realización dos gastos a data de emisión das correspondentes facturas, sen que sexa preciso que estean efectivamente pagados no prazo de xustificación da subvenció Poderán solicitar estas subvencións: as asociacións, clubes ou comités organizadores que cumpran os seguintes requisitos: - Carecer de fins de lucro. - Estar inscritas no Rexistro municipal de asociacións do Concello de Teo, ou telo solicitado na data de petición. - Desenvolver as súas actividades preferentemente no termo municipal, ou no caso de efectuarse fóra deste, deberá tratarse de actividades que suplan ou complementen ás atribuídas ao Concello de Teo. - Non ter pendente de xustificar ningunha subvención concedida polo Concello de Teo no exercicio anterior, ou ter desistido de forma motivada e por escrito. - Estar ao corrente das obrigas tributarias co Concello de Teo - Así como cumprir cos requisitos establecidos no artigo 13 da Lei 38/2003 do 17 de novembro, xeral de subvencións (LXS). 1. Deberá presentarse no Rexistro xeral do Concello de Teo a seguinte documentación para a solicitude da subvención: a) Fotocopia compulsada do DNI do representante ou apoderado único da agrupación. b) Solicitude (modelo normalizado) c) Memoria (modelo normalizado) d) Acreditación de estar ao corrente no cumprimento das obrigas con Facenda (modelo normalizado). Cando o importe da subvención solicitada sexa superior a 3,000 euros, deberá aportarse certificación expedida pola Axencia Estatal de Administración Tributaria. e) Declaración xurada de non estar incurso en ningunha das causas do artigo 13.2 da LXS. (modelo normalizado) f) Declaración de estar ó corrente coas obrigas coa Seguridade Social. (modelo normalizado). Cando o importe da subvención solicitada sexa superior a 3,000 euros, deberá aportarse certificación expedida polo órgano competente da Seguridade Social. g) Declaración doutras axudas e subvencións públicas (modelo normalizado) h) Certificación de datos bancarios (modelo normalizado) i) Declaracion de inscripción no Rexistro Municipal de Asociacións (modelo normalizado) j) Certificación do número de socios da entidade (modelo normalizado) k) Certificacións emitidas polas entidades beneficiarias acreditativas do uso de locais sociais por ditas entidades e onde se indiquen os actos e datas en que se utilizou, ou no seu caso, carteis informativos dos actos, demostrativos do uso do local social por entidades on titulares do local.2. O importe da subvención en ningún caso poderá ser de tal cantidade que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custo total da actividade a realizar polo beneficiario.3. As subvencións reguladas nas presentes bases son compatibles con outras subvencións ou axudas, públicas ou privadas, sin perxuízo do establecido na normativa reguladora de aquelas, e sempre que se cumpra o requisito previsto no apartado anterior.4. O órgano instructor revisará os expedientes de solicitudes e verificará que conteñan a documentación esixida. Se resultara que a documentación está incompleta ou defectuosa, requirirase ao solicitante para que no prazo de dez días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. O prazo para presentar as solicitudes é trinta días naturais, contados a partir do día seguinte da súa publicación no Boletín Oficial da Provincia.1. O procedemento de concesión das subvencións será o de concurrencia competitiva.2. O órgano competente para a concesión será a Xunta de Goberno Local, á vista da avaliación da Comisión Avaliadora, a proposta do órgano instructor, e a fiscalización da Intervención Municipal.3. O órgano instructor do procedemento será a Concelleira de Cultura e Deportes. O instructor poderá realizar de oficio cantas actuacións estime necesarias para a determinación, coñecemento e comprobación dos datos en virtude dos cales dictarase a proposta de resolución.4. A Comisión de Avaliación estará formada por: Presidente: Concelleira de Cultura e Deportes ou persoa en quen delegue. Secretario: Concelleiro de Servizos Sociais ou persoa en quen degue. Vocais: Concelleira de Educacion ou persoa en quen delegue. Animadora cultural do Concello ou persoa en quen delegue. O órgano correspondente concederá as axudas e subvencións, segundo os criterios que a continuación se sinalan, de forma que cada solicitante poderá obter 10 puntos máximo, repartidos como segue: 1.- O carácter continuo, e non simplemente ocasional, das actividades programadas: ata 3 puntos.2.- Proxección social na comunidade das actividades que realiza: ata 2 puntos.3.- Contribución económica da entidade: ata 1 punto.4.- Número de socios da asociación: ata 1 punto.5.- Uso de locais sociais para actividades alleas á entidade: ata 3 puntos.1. Serán obrigas das entidades beneficiadas: a) Realizar as actividades obxecto de subvención. b) Acreditar o cumprimento da finalidade para a que se concede a subvención, coa presentación dos documentos xustificativos (orixinais ou copias compulsadas) dos gastos realizados. c) Someterse ás actuacións de comprobación por parte do Concello e as de control financeiro que corresponda á Intervención municipal, así como facilitar a información que o Consello de Contas de Galicia lles requira. d) Comunicarlle ao Concello, tan pronto como se coñeza, a concesión de subvencións solicitadas a outras entidades públicas ou privadas para o mesmo fin. e) Sinalar en todo tipo de publicidade que a actividade subvencionada conta co financiamento do Concello de Teo, indicando “subvenciona Concello de Teo”. f) Asumir todas as responsabilidades legais e civís das actividades que se realizan. g) Cumprir con calquera outra obriga disposta no artigo 14 da LXS.2. O incumprimento dalgunha destas obrigas poderase resolver coa suspensión do pagamento da subvención ou co seu reintegro.1. O acordo da Xunta de Goberno polo que se resolva o procedemento será notificado individualmente ós beneficiarios, para que nun prazo de 10 días comuniquen a súa aceptación ou renuncia á subvención concedida. Transcurrido o prazo sin manifestación expresa dos beneficiarios, entenderáse aceptada tácitamente a subvención concedida.2. O prazo de resolución do procedemento e notificación será de 2 meses dende o remate do prazo de presentación de solicitudes. O vencemento deste prazo sin resolución expresa suporá a desestimación por silencio administrativo da solicitude presentada.1. A xustificación da subvención farase coa presentación no Rexistro xeral do Concello dos seguintes documentos: a) Memoria de actuación xustificativa debidamente cuberta, segundo o modelo normalizado facilitado polo Concello. b) Memoria económica xustificativa debidamente cuberta, e segundo modelo normalizado. c) Acreditación da realización de gastos, da forma seguinte: - As subvencións que teñan por finalidade a realización de actividades que xeren gastos de persoal, xustificaranse mediante facturas ou nóminas orixinais, ou as súas fotocopias debidamente compulsadas. - Os gastos relacionados coa adquisición de material (que non poderá ter o carácter de investimento ou equipamento) ou prestación de servizos xustificaranse coas correspondentes facturas, ou as súas fotocopias debidamente compulsadas (ou documentos acreditativos do gastos sustitutivos da factura contemplados no artigo 4 do RD 1496/2003 representativos dos gastos realizados), que deberán gardar relación entre a actividade e o material adquirido. As facturas deberán conter, como mínimo, os seguintes requisitos: · Nome, razón social e NIF ou CIF de quen emite a factura. · Desglose do IVE ou imposto correspondente; no caso de exención, deberá facerse constar expresamente na factura. · Descrición, polo miúdo, do servizo prestado. · Número de factura, data e lugar de emisión e denominación de “factura”. - En ningún caso se admitirán como xustificante de gastos as cantidades satisfeitas ao Concello de Teo polo uso das súas instalacións municipais, nin as correspondentes a actividades en cuxa financiación participase o Concello de Teo.2. As entidades beneficiarias deberán presentar xustificantes, como mínimo, por un importe equivalente ó importe da subvención concedida polo Concello de Teo. No caso de que os gastos xustificados sexan inferiores a dito importe, a contía da subvención reducirase proporcionalmente ós gastos xustificados. Asimesmo, si a suma dos ingresos, subvencións ou axudas obtidas para a realización da actividade subvencionada supera os gastos realizados, reducirase o importe da subvención na contía en que os ingresos obtidos superen os gastos totais.3. No caso de que a xustificación presentada presentase defectos ou erros, darase ó beneficiario un prazo de 10 días para a súa subsanación. De non presentarse dita subsanación, terase por non presentada a xustificación, sin que se produzca interrupción algunha do prazo de xustificación, e quedando o beneficiario a presentar unha nova conta xustificativa de acordo coas presentes Bases. O prazo máximo de presentación de xustificación será de 1 mes dende a notificación da concesión. De non presentar a xustificación dentro do prazo establecido nestas bases, ou non desistir de forma motivada e por escrito dentro do mesmo prazo, entenderase que desiste da subvención concedida, entendéndose perdido o dereito ao seu cobramento procedéndose á anulación do correspondente compromiso, por resolución da Alcaldía. O órgano competente para a aprobación das contas xustificativas será a Alcaldía. O pagamento da subvención realizarase unha vez presentada, fiscalizada e aprobada a conta xustificativa correspondente. Excepcionalmente, e previa solicitude do beneficiario, o órgano competente para a concesión das subvencións poderá acordar o abono da subvención con anterioridade á xustificación, por razóns excepcionais que deberán ser debidamente acreditadas na solicitude. Para o non previsto nesta convocatoria será de aplicación o disposto na Lei 38/2003, de 17 de novembro, Xeral de Subvencións, a Lei 9/2007, de 13 de xuño, de Subvencións de Galicia, o Real Decreto 887/2006, Regulamento de Subvencións, e no Regulamento de Subvencións do Concello de Teo.” Teo, 23 de novembro de 2009 O Alcalde Martiño Noriega Sánchez